KUTATÁS ELŐKÉSZÍTŐ ÉS MEGALAPOZÓ PROGRAM 
A NORVÉG FINANSZÍROZÁSI ALAPHOZ BEADÁSRA KERÜLŐ PÁLYÁZATHOZ
1. PREAMBULUM:
2012 őszén kiírásra kerül a Norvég Finanszírozási Mechanizmus 2009-2014. évi „E” programterület népegészségügyi kezdeményezésű szakterület pályázata. A Budapesti Sportszövetségek Uniója (BSU) az elnökség 52/2012. sz. határozata alapján pályázat benyújtását tervezi a Norvég Finanszírozási Alap említett kiírására.

Jelen programunkkal szeretnénk előkészíteni és megalapozni, az általunk javasolt prevenciós egészségügyi ellátások minőségének és hozzáférhetőségének javítását célzó új módszertan bevezethetőségét. Ez a módszertan a sportorvosi alkalmassági vizsgálati protokollra építve egy hatékonyabb, prevenciót szolgáló iskola- és sportegészségügyi szűrést eredményezhet, mely igény szerint szolgáltatás alapú ellátást is lehetővé tesz. Az előzőekben említett pályázati projekt – népegészségügyi vonatkozása miatt is – a fővárosi oktatási intézmények széles körű bevonását teszi lehetővé.

A 6-18 éves korosztályú gyerekek egészségügyi szűrővizsgálata jelenleg két csatornán keresztül valósul meg: iskola-egészségügy és sportorvosi alkalmassági vizsgálat. Ezek kötelező, az alábbi hatályos jogszabályok által meghatározott tevékenységek. 

· 26/1997 (IX: 03.) NM rendelet, az iskola egészségügyi ellátásáról szóló jogszabály alapján:
· Magyarországon az általános iskolai tanulók létszáma kb. 750.000 fő, a középfokú oktatási intézményekben tanulók létszáma pedig kb. 570.000 fő. Ezen diákok összességének rendszeres iskola egészségügyi szűrővizsgálaton kell részt venniük. 
· A rendelet alapján, a kétféle oktatási intézményrendszerben tanuló kb. 1.320.000 diáknak kétévente iskola-egészségügyi szűrésen kell megjelennie. 
· Évente kb. 660.000 diák iskola-egészségügyi szűrővizsgálatának elvégzése kötelező.
· A 215/2004 (VIII. 13.) Kor. rendelet, a sportorvoslás szabályairól és a sportegészségügyi hálózatról szóló jogszabályok alapján:
· Magyarországon a Sportegészségügyi Hálózat keretében évente kb. 500.000 sportorvosi vizsgálatra kerül sor.
· A 18 éven aluli sportolók esetében egy évben kb. 350.000 kötelező sportorvosi vizsgálatra kerül sor, vagyis kb. 170.000 diák részesül évi rendszeres sportorvosi vizsgálatban.
· A 18 éven felüli sportolók esetében egy évben kb. 150.000 kötelező orvosi vizsgálatra kerül sor.
· A Magyar Diáksport Szövetség adatai szerint 2011-ben az általuk szervezett diákolimpiai versenyrendszerben kb. 200-220 ezer versenyengedéllyel nem rendelkező tanuló vett részt. Ezen tanulók sportorvosi vizsgálata jelenleg nincs megoldva. Ezen diákok sportorvosi engedélyét az iskolaorvosok adhatják ki.

· Összegezve megállapítható, hogy évente kb. 370-390 ezer diákot érint a sportorvosi vizsgálat kötelezettsége.
A hivatkozott jogszabályok áttekintése után megállapítható, hogy a sportorvoslás és az iskola-egészségügy területén egyes feladatok mindkét szakterületen megtalálhatók, több esetben „átfedések” is vannak. Ugyanakkor a két szakterület átgondolt összekapcsolására nincs törekvés. A fenti statisztikai adatokból látható, hogy az évi 660 ezer tanulót érintő iskola egészségügyi vizsgálaton megjelenő tanulóból 370-390 ezer diákot közvetlenül is érinti a sportorvosi vizsgálat. Az átfedés több mint 50%-os. A tervezett projekt során – melynek népegészségügyi hatása is feltételezhető – a két szakterületen egyaránt alkalmazható magas szakmai színvonalú, költséghatékony prevenciós egészségügyi szűrő vizsgálat kialakítására teszünk javaslatot. Ez előrevetítheti a szakterületek összekapcsolásának, és hatékonyabbá tételének lehetőségét is.
Célunk egy iskola egészségügyi – egészségnevelési PILOT program indítása a fővárosi oktatási intézményekben és sportegyesületekben. Ennek részét képezi, hogy a szakmai színvonalat növelve, a hagyományos sportorvosi vizsgálatokat kiegészítve és megújítva,  komplementer medicinális technikai műszerek segítségével is végzünk egészségügyi szűrővizsgálatokat, a projekt során kialakításra kerülő Mobil Sportorvosi Rendelő működtetése révén. Délelőttönként iskola egészségügyi, délután sportorvosi alkalmassági és szűrővizsgálatok elvégzését tervezzük.
Előkészítő-megalapozó programunkban vizsgáljuk ezen új, elsősorban a prevenciót hatékonyabbá tévő komplementer medicina-készülékek (AMP, „Check medical sport”) alkalmazásának lehetőségeit, valamint azt, hogy ezek alkalmazása milyen módon járulhat hozzá az orvosi szakellátás eredményességéhez, a sportorvosi-, iskola-egészségügyi-, munkahelyi egészségügyi szakterületeken (rendelőkben, iskolákban, sportegyesületekben). Vizsgáljuk továbbá a kialakításra kerülő Mobil Sportorvosi Rendelő használhatóságát ezeken a területeken, és amennyiben ez igazolódik, csak akkor alkalmazzuk.
A tervezett projekt volumene, célkitűzései indokolják, hogy a pályázat beadását megelőzően elvégezzünk egy kutatást előkészítő és azt megalapozó programot, amelyet a magyar jogszabályok által meghatározott kutatási feltételeknek megfelelően építünk fel,  amely igazolhatja a projekt hipotéziseit, szakmai megalapozottságát, és  közben az igények felmérését is lehetővé teszi. 

2. A problémakör rövid összegzése: 

A jelenlegi sportegészségügyi szakellátás évek óta jelentős kapacitásbeli problémákkal küzd. Az eddigiekben a sportorvosi szakellátás alapvetően a versenysport egészségügyi hátterét biztosította. A kapacitás hiánya miatt a mai napig megoldatlan a rendszeres szabadidősport tevékenységet folytatóknak és az iskolai sportban, a diákolimpiai versenyrendszerben résztvevőknek a sportorvosi alkalmassági és szűrővizsgálata. A vázolt problémakör megoldására jelen projektünk keretében teszünk javaslatot, illetve ezzel egyidejűleg - a szakterületek közötti átfedéseket figyelembe véve – kezdeményezzük, hogy a magasabb szakmai színvonalat jelentő szűrővizsgálatok bevezetésére ne csak a sport területén, hanem az iskola-egészségügyi és munkahelyen végzett egészségügyi szűrések esetén is sor kerüljön. 
3. A kutatás előkészítő és megalapozó program célja: 

3/1.  Új vizsgálati protokoll kialakítása

Olyan új, elsősorban prevenciót szolgáló egészségügyi szűrési módszertan kialakítása, mely a sportorvosi alkalmassági vizsgálatok, iskola-egészségügyi és munkahelyi-egészségügyi szűrés területén is egyaránt alkalmazható.

3/2. Új vizsgálati protokoll jóváhagyása

Programunkban mindezt megfelelő számú kontroll vizsgálat elvégzésével alapozzuk meg. Összehasonlító vizsgálatokat elemzéseket és értékelést végzünk el a megjelölt három szakterületen a jelenlegi jogszabályokban rögzített protokollok által elvégzett vizsgálatok eredményei és az új prevenciós célú szűrővizsgálatok mérési eredményei között. 

Megvizsgáljuk, hogy az általunk kiegészítésként javasolt szűrővizsgálatok adataiból a vizsgált egyének állapotára utaló következtetések milyen kapcsolatban állnak a jelenlegi szűrések alapján meghatározott állapottal.
3/3. Az új protokoll gyakorlatba való bevezetése

Abban az esetben kerülhet sor a készülékek bevezetésére és alkalmazására a megjelölt szakterületeken, amennyiben az előkészítő-megalapozó programunk pozitív eredménnyel zárul.

Célunk, hogy a program végén javaslatot tegyünk egy gyors, nagy számban elvégezhető preventív mérési módszer bevezetésére. Ez egy új, népegészségügyi program alapjául is szolgálhat, miszerint a jelenleg is hatályos jogszabályok által szabályozott kötelező sportorvosi, iskola-egészségügyi és munkahelyi egészségügyi vizsgálatok az új prevenciós egészségügyi szűrési módszerrel kiegészülve válnának elvégezhetővé.
3/4. A finanszírozási és kapacitásbeli nehézségek csökkentése
Elsősorban a sportegészségügy ilyen jellegű nehézségeinek javítása a szándékunk, ugyanakkor a szakterületek átfedése miatt programunk a népegészségügy kapacitási és finanszírozási problémáinak megoldására is irányt mutathat.
Célunk továbbá az is, hogy a sportolók, diákok, a vizsgált személyek kapják meg saját állapot felmérési eredményeiket. Majd ezen adatok orvosi, sportorvosi (későbbiekben iskolaorvosi) kiértékelését követően már csak azok a személyek vegyék igénybe a különböző laboratóriumi és szakvizsgálatokat, akiknek ezt az eredményei indokolttá teszik. Így a költséghatékonyság jelentősen javulna, kedvezően hatva az állami egészségügyi finanszírozásra.

3/5. A sport és népegészségügy effektívebb prevenciójának létrehozásában való közreműködés
Az általunk javasolt szűrési módszertan hatékonyabbá teheti a sportorvosi, iskola-egészségügyi és munkahelyi egészségügyi vizsgálatokat, mivel lényegesen több paramétert szolgáltatva hamarabb ráirányíthatja figyelmünket egy-egy, még jelentősen nem manifesztálódott egészségügyi problémára. Az így kiszűrt egyén állapota a különböző orvos-diagnosztikai módszerekkel hamarabb meghatározható, pontosítható, ami egy korábban elkezdett, az adott szakmai protokollok alapján végzett kezelést tesz lehetővé.
A sportorvosi vizsgálatok effektivitásának növekedése a sporttevékenység által katalizált egészségkárosodások csökkenését is eredményezi. Az előkészítő, alapozó programunkban vizsgálataink során nyert igen nagy mennyiségű adat  értékelése alapján kereshetjük-meghatározhatjuk azon paramétereket, amelyek az adott sportág prevenciójában kiemelt jelentőségűek, valamint új hipotézisek felállítására is sor kerülhet.

Ezen hipotézisek helytállóságának bizonyítása is célja lehet a későbbi kutatásunknak, melyhez a Norvég pályázati alap már szélesebb keretet biztosíthat 1-1,5 éves után követő vizsgálatok elvégzése által.

3/6.  MOBIL Sportorvosi Rendelők felállításának kezdeményezése
MOBIL Sportorvosi Rendelő / MSR/ prototípusának meghatározása. Az MSR által végezhető egészségügyi szűrővizsgálatok protokolljainak előzetes kutatásokon alapuló kialakítása.
3/7. Pályázat benyújtása a NORVÉG ALAPHOZ

A program sikeres zárása esetén pályázat benyújtása a 2012 őszén kiírásra kerülő Norvég Finanszírozási Mechanizmus 2009-2014. évi, az „E” programterület népegészségügyi kezdeményezésű szakterületen kiírásra kerülő pályázatra.
Összefoglalás:

A program zárásaként, elfogadás céljából a vizsgálatok összesítő anyaga benyújtásra kerül a Sportegészségügyi Szakmai Kollégiumhoz, az iskola-egészségügyi és munkahelyi egészségügyi szűrés meghatározásáért és elfogadásáért felelős szervezetekhez.

A preventív egészségügyi szűrési módszer jóváhagyása esetén egy szakértők által is elfogadott, prevenciós célzatú vizsgálatokkal kiegészülő szűrés válhat lehetővé, mely gyors és egyszerre nagyszámú sportoló, szabadidős sportoló, diák és dolgozó állapotának felmérését teszi lehetővé egy, az eddigieknél jóval magasabb szakmai színvonalú szolgáltatás révén. Ezáltal a sportegészségügyi, iskola-egészségügyi és munkahelyi egészségügyi szakellátásban megmutatkozó kapacitásbeli és finanszírozási problémákra is költséghatékony megoldást nyújthatna az új prevenciós célú egészségügyi szűrési módszer bevezetése.
4. A kutatás előkészítő és megalapozó program megvalósításának helyszínei és feltétele:
4/1. Érdi Sportorvosi Rendelő

· Sportorvos: dr. Kator Miklós

4/2.
Fővárosi iskolák:
· Czabán Általános Iskola 1152 Budapest, Széchenyi tér 13.

Igazgató: Varga László

· Toldy Ferenc Gimnázium 1015 Bp. Toldy Ferenc u. 9.
Igazgató: Porogi András

· Újbudai Grosics Gyula Sport Általános Iskola 1119 Bp. Bikszádi u. 11-15.

Igazgató: Kiss Mihály

· Száraznád Oktatási és Nevelési Központ (SZNOK) 1156 Bp. Pattogós u. 6-8.
Igazgató: Zádoryné Leiner Erika
4/3.
Sportegyesületek telephelyei:
· Külker SC Sporttelep 1038 Bp. Márton u. 25. (Mészöly Focisuli SE (MFSE)
Felelős vezető: Ujvári Gábor alelnök

· Ürömi Önkormányzat Sporttelep 2096 Üröm, Úttörő u. 1. Mészöly Focisuli SE
Felelős vezető: Ujvári Gábor alelnök
· MFSE – MAC Fehér úti Sporttelep

Felelős vezető: Újvári Gábor alelnök

· BSE Sporttelep XII. ker. Városmajor (Budapest Sport Egyesület (BSE)
Felelős vezető: Polgár Pál szakmai igazgató

4/4. A vizsgálatok elvégzéséhez valamennyi vizsgálatban részt vevő személy – sportolók, diákok, tanárok, edzők - előzetes írásbeli tájékoztatása (1.sz.melléklet) szükséges a programról és hozzájáruló nyilatkozat a részvételről, kiskorú gyerekek esetén a szülőknek is alá kell írniuk a beleegyező nyilatkozatot (2. sz. melléklet).

4/5. A vizsgálatok elvégzése az adatvédelmi és titoktartási kötelezettségek betartásával történik. A mért eredményeket minden vizsgálaton résztvevő személy zárt borítékban, kódszámmal ellátva kapja meg.

5. A kutatás előkészítő és megalapozó program résztvevői és vizsgálatok megoszlásának bemutatása:











Létszám

Korosztály

5/1.
Czabán Általános Iskola

tanulói:

15 fő


6-14 éves






pedagógusai:
10 fő


felnőtt

5/2.
Toldy Gimnázium


tanulói:

15 fő


12-18 éves







pedagógusai:
10 fő


felnőtt

5/3.
Száraznád Oktatási és

tanulói:

15 fő


14-18 éves

Nevelési Központ (SZNOK)
pedagógusai:
10 fő


felnőtt

5/4.
Grosics Gyula Általános

tanulói:

15 fő


6-14 éves

Iskola




pedagógusai:
10 fő


felnőtt

5/5.
Mészöly Focisuli SE (MFSE)
tanulói:

320 fő

6-14 éves







edzői:

20 fő


felnőtt

5/6.
Budapest Sport Egyesület

sportolói:

40 fő


16-30 éves







edzői:

10 fő


felnőtt







Összesen:

490 fő

A vizsgálatok megoszlása:
1. 
Sportorvosi vizsgálat (3.4.5. sz. melléklet szerint) összesen: 340 vizsgálat

a) Sportorvosi rendelőben: 120 fő (4x15 fő + 1x20 fő + 1x40 fő)

b) SE-k orvosi szobája, iskola orvosi rendelőben: 120 fő (mint az „a” pontban)

c) MFSE orvosi szobája: 100 fő (az MFSE sportolóiból - 320 főből -  kiválasztott 100 fő vesz csak részt sportorvosi vizsgálaton). 

2. Iskola egészségügyi vizsgálat (4. 5. sz. melléklet szerint) összesen: 380 fő vizsgálata. A 4 oktatási intézmény 60 tanulója és az MFSE 320 sportolója.
3. Munkahelyi egészségügyi vizsgálat (4. 5. sz. melléklet szerint) összesen: 70 fő vizsgálata. 
A BSE 10 edzője, a 4 oktatási intézmény 40 pedagógusa és az MFSE 20 edzője.

	Résztvevők
	Sportorvosi vizsgálat
	AMP vizsgálat
	„CHECK MEDICAL SPORT”  vizsgálat

	
	tanuló
	sportoló
	tanuló
	sportoló
	pedagógus
	edző
	tanuló
	sportoló
	pedagógus
	edző

	
	rendelő
	iskolai rend.
	rendelő
	pálya
	
	
	
	
	
	
	
	

	Czabán Ált. Isk.
	15
	15
	-
	-
	15x2
	-
	10
	-
	15x2
	-
	10
	-

	Toldy Gimnázium
	15
	15
	-
	-
	15x2
	-
	10
	-
	15x2
	-
	10
	-

	SZNOK
	15
	15
	-
	-
	15x2
	-
	10
	-
	15x2
	-
	10
	-

	Grosics Ált. Isk.
	15
	15
	-
	-
	15x2
	-
	10
	-
	15x2
	-
	10
	-

	MFSE
	-
	-
	20
	100+20
	-
	100+2x20
	-
	20
	-
	300+2x20
	-
	20

	BSE
	-
	-
	40
	40
	-
	40x2
	-
	10
	-
	40x2
	-
	10

	Összesen
	60
	60
	60
	160
	120
	220
	40
	30
	120
	420
	40
	30

	Végösszesen
	340 vizsgálat
	410* vizsgálat
	610 vizsgálat


*Megjegyzés: Az MFSE sportolóiból (320 fő) csak 120 fő 12 év feletti. Mivel az AMP méréseket csak 12 éves kor felett végezzük, ezért az AMP-s vizsgálatok száma 610 – 200 = 410 vizsgálat.

6. Vizsgálati módszer leírása:

6/1. Sportorvosi rendelőben elvégzendő vizsgálatok (120 fő): 
A sportorvosi rendelőben a 3.sz., 4.sz. és 5.sz. melléklet szerinti vizsgálatok és ezzel összefüggésben az Érdi labor vizsgálatok elvégzésére kerül sor.
6/1/1 A vizsgálat első részében a hagyományos sportorvosi protokoll alapján a Sportorvosi Szakmai Kollégium által jóváhagyott hatályban lévő 3. sz. melléklet szerinti vizsgálat elvégzése. 

6/1/2 A vizsgálat második részében a „CHECK MEDICAL SPORT” készülékkel a 4. sz. melléklet szerinti vizsgálat elvégzése.

6/1/3 A vizsgálat harmadik részében az AMP készülékkel a 5. sz. melléklet szerinti vizsgálat elvégzése /Megjegyzés: szakmailag megalapozottan az AMP készülék használata 12 éves kortól lehetséges!/.
6/1/4 A sportorvosi vizsgálat előtt közvetlenül labor vizsgálatok elvégzése.

Elvégezendő labor vizsgálatok az Érdi Szakorvosi Rendelőintézetben:
· vizelet (sportorvosi protokollban szereplő leírás szerint)

· EKG (sportorvosi protokollban szereplő leírás szerint)

6/2. Az iskolákban elvégezendő vizsgálatok (60 fő diák és 40 fő pedagógus):
Az iskolai orvosi rendelőben a 3. sz., 4.sz. 5. sz. melléklet szerinti vizsgálatok elvégzésére kerül sor.
6/2/1 A sportorvosi rendelőben elvégzett vizsgálatok után  másnap délelőtt az iskola diákolimpia csapatának – 15fő – sportorvosi vizsgálatát a 3.sz., 4.sz. és 5.sz. mellékletben foglaltak szerint elvégezzük az iskola orvosi rendelőjében is a MOBIL Sportorvosi Rendelő által biztosított eszközök segítségével.
6/2/2 Az iskola tantestületének 10 önként jelentkező tagját prevenciós célból munkahelyi egészségügyi szűrés keretében megvizsgáljuk az AMP és „CHECK MEDICAL SPORT” non-invaziv készülékek segítségével a 4. sz. és 5. sz. mellékletben leírtak szerint.

6/3. Sportegyesületek bázislétesítményein végezendő vizsgálatok (360 sportoló+30 edző):
A Sportegyesületek telephelyein az orvosi szobákban a 3. sz., 4. sz. és 5. sz. melléklet szerinti vizsgálatok elvégzésére kerül sor.
6/3/1 A sportegyesületek bázisán a MOBIL Sportorvosi Rendelő által biztosított eszközök segítségével elvégezzük az MFSE (20 fő) és BSE (40 fő) azon sportolóinak vizsgálatát – a 3.sz., 4.sz. és 5.sz. mellékletben leírtak szerint – akik előző nap délelőtt a sportorvosi rendelőben részt vettek a szűrővizsgálaton.

6/3/2 Az MFSE bázisain a MOBIL Sportorvosi Rendelő által biztosított eszközök segítségével elvégezzük a bázison edző 100 fő 12 év feletti sportolónál – a 3.sz., 4.sz. és 5.sz. mellékletben leírtak szerint – a sportorvosi szűrővizsgálatokat.
6/3/3 A Sportegyesületek bázisán a MOBIL Sportorvosi Rendelő által biztosított eszközök segítségével az edzőknél prevenciós célból munkahelyi egészségügyi szűrés keretében elvégezzük a (BSE 10 fő + MFSE 20 fő) 4.sz. és 5.sz. mellékletben leírt sportorvosi vizsgálatokat.
6/4 MOBIL Sportorvosi Rendelővel (MSR) elvégzendő vizsgálatok (490 fő):

A teljes projekt keretében a MOBIL Sportorvosi Rendelő (MSR) által elvégezendő vizsgálatok leírását a 6. sz. melléklet tartalmazza. Az MSR felszereltségét, prototípusát a 7.sz.melléklet mutatja be.

A MOBIL Sportorvosi Rendelő eszközei és felszereltsége úgy került meghatározásra – 7.sz.melléklet -, hogy az MSR készülékeivel elvégezhető vizsgálatok – 6.sz.melléklet – egyenértékűek legyenek a hagyományos sportorvosi rendelőben elvégezendő a 3.sz., 4.sz. és 5.sz. mellékletben leírt vizsgálatokkal.
7. A vizsgálati eredmények összehasonlításának, értékelésének módszere:
A kutatás során összehasonlító vizsgálatokat, méréseket és elemzéseket végzünk. Az összehasonlítás alapjául a jelenleg hatályos rendeletekben, az iskola – egészségügyi ellátásról szóló (26/1997. (IX.03.) NM rendeletben és a sportorvoslás szabályairól és a sportegészségügyi hálózatról szóló 215/2004. (VII. 13.) Korm. rendeletben rögzített kötelezően elvégezendő vizsgálati protokollokat vesszük figyelembe.

7/1 Sportorvosi alkalmassági és szűrővizsgálatok szakterületen:

Összehasonlítást és elemzést végzünk
7/1/1 a sportorvosi rendelőben elvégzett vizsgálatok (3.sz.; 4. sz. és 5. sz. vizsgálatok) és ugyanezen vizsgálatok (3 sz.; 4. sz. és 5. sz. vizsgálatok) iskola - orvosi rendelőben és a sportegyesületek telephelyein lévő orvosi szobákban elvégzett – a MOBIL Sportorvosi Rendelő eszközeivel történő – vizsgálatok között (120 vizsgálat összehasonlítása).

7/1/2 az iskolákban a diákolimpiákon résztvevő iskolai csapatok eddigi sportorvosi vizsgálata (iskolaorvos vizsgálata) és a MOBIL Sportorvosi Rendelő által biztosított készülékek 4. sz. és 5. sz. vizsgálatai között (60 vizsgálat összehasonlítása).

7/1/3 a hagyományos sportorvosi rendelőben elvégezhető vizsgálatok (3. sz. melléklet szerinti) és a MOBIL Sportorvosi Rendelő által elvégezhető (6. sz. mellékletek szerinti) vizsgálatok között (340 vizsgálat összehasonlítása).

7/2 Az iskola – egészségügyi szűrővizsgálatok szakterületen:
Összehasonlítást és elemzést végzünk,
7/2/1 a hatályos vonatkozó rendeletben előírt kötelező iskolaorvosi szűrővizsgálati protokoll (8. sz. melléklet) és a MOBIL Sportorvosi Rendelő 4. sz. és 5. sz. melléklet szerinti non-invaziv készülékekkel elvégzett vizsgálatok között (380 fő vizsgálati eredményének (60 fő iskolákból + 320 fő MFSE) összehasonlítása).

7/2/2 a projektben résztvevő négy intézmény pedagógusainak az eddigiekben elvégzett munkahelyi egészségügyi szűrései és a MOBIL Sportorvosi Rendelő 4. sz. és 5. sz. melléklet szerinti non-invaziv készülékkel elvégzett vizsgálatai között (40 fő vizsgálati eredményeinek összehasonlítása).

7/3 A munkahelyi – egészségügyi szűrés szakterületen:
Összehasonlítást és elemzést végzünk
7/3/1 az iskolák pedagógusainál. (lásd a 7/2/2, pontját). (40 fő vizsgálati eredményeinek összehasonlítása).

7/3/2 a sportegyesületek edzőinek az eddigiekben elvégzett munkahelyi egészségügyi szűrései és a MOBIL Sportorvosi Rendelő 4. sz. és 5. sz. melléklet szerinti non-invaziv készülékkel elvégzett vizsgálatai között. (30 fő vizsgálati eredményeinek összehasonlítása).
8. A kutatás előkészítő és megelőző programhoz használt komplementer medicina készülékek bemutatása:

8/1 AMP készülék tanúsítványai (9. sz. melléklet)
8/2 „CHECK MEDICAL SPORT” készülék tanúsítványai (10. sz. melléklet)
8/3 AZ AMP készülék működésének tudományos alapjai (11. sz. melléklet)
8/4 A „CHECK MEDICAL SPORT” készülék működésének tudományos alapjai (12. sz. mell.)
9. A kutatás előkészítő és megelőző programban résztvevő személyek:
9/1. Projekt vezetők: 
· dr. Kator Miklós mozgásszervi rehabilitációs és sport szakorvos
· dr. Szabó Anita sport szakorvos

· dr. Kónya Éva aneszteziológus szakorvos
· Zurbó Sándor tanár, edző
9/2. Témavezetők:
· dr. Kónya Éva – Dr. Szabó Anita AMP vizsgálati program elem

· dr. Kónya Éva – Mayer Péter „CHECK MEDICAL SPORT” vizsgálati program elem

· dr Kator Miklós – dr Szabó Anita sportorvosi vizsgálati program elem

· dr Kónya Éva az iskola – egészségügyi és munkahelyi – egészségügyi vizsgálati program elem

9/3. Az AMP szakmai team tagjai:

· dr. Kónya Éva aneszteziológus szakorvos
· Gémesi Mariann mérnök
· dr. Szabó Anita sport szakorvos
9/4.  A „CHECK MEDICAL SPORT” szakmai team tagjai:

· dr. Kónya Éva aneszteziológus szakorvos
· dr. Szabó Anita sport szakorvos

· Mayer Péter tanár
9/5 A kutatásban résztvevő további szakemberek:
9/5/1 Iskola orvosok és védőnők: 
· Toldy Ferenc Gimnázium
· Iskolaorvosa: Dr. Tihanyi Katalin

· Védőnője: Koncz Eszter
·  Czabán Általános Iskola
· Iskolaorvosa: Dr. Sipos Emese

· Védőnője: Csapó Enikő

· Újbudai Grosics Gyula Sport Általános Iskola

· Iskolaorvosa: dr. Bene Márta
· Védőnője: Ridinger Jánosné
· Száraznád Oktatási és Nevelési Központ (SZNOK) 
· Iskolaorvosa: Dr. Mórik Zsuzsanna
· Védőnője: Somodi Mónika, Andódy Krisztina
9/5/2 További szakemberek, asszisztensek:

· Baranyai Péter bizottsági elnök (BSU)

· Deák Katalin gazdasági szakember (BSU)

· Dunai Ágnes logisztikai szakember (BSU)

· Varga István informatikus (BSU)

· Simai Edina adminisztrátor (BSU)
· Újvári Gábor üzemgazdász, edző (MFSE)

· Polgár Pál szakmai vezető (BSE)
· Horváth Lajos Péter testnevelő tanár, szakedző (felkért külső szakértő)

· Török Károly marketing manager (felkért külső szakértő)

· Zurbó Anna orvostan hallgató (felkért külső szakértő)
10. A kutatás előkészítő és megalapozó programban résztvevő szervezetek:
· Budapesti Sportszövetségek Uniója 1053 Budapest, Curia u. 3.
· Érdi Sportorvosi Rendelő 2030 Érd, Felső u. 39.
· Toldy Ferenc Gimnázium 1015 Bp. Toldy Ferenc u. 9.

· Czabán Általános Iskola 1152 Budapest, Széchenyi tér 13.

· Újbudai Grosics Gyula Sport Ált. Isk. 1119 Budapest, Bikszádi u. 11-15.

· Száraznád Nevelési és Oktatási Központ (SZNOK) 1156 Bp. Pattogós u. 6-8.
· Mészöly Focisuli SE 1036 Budapest, Lajos u. 131. III/18.
· Budapest Sport Egyesület 1053 Budapest, Curia u. 3.
· Medical Devices s.r.o. 1086 Budapest, Teleki László tér 21.
· Success-Team 2007 Szolgáltató Kft 1135 Budapest Kerekes utca 1/b
11. A kutatás előkészítő és megalapozó program fontosabb határidőpontjai:

· A kutatás anyagának összeállítása 2012. március 10.
· A kutatásban résztvevő orvosok, iskolaorvosok felkészítése: 2012. márc. 29. – ápr. 30.
· A kutatásban résztvevő személyek, szervezetek véglegesítése: 2012. április 10.
· A mérések, vizsgálatok kezdő időpontja: 2012. május 02.
· Vizsgálatok a sportorvosi rendelőben: 2012. máj. 02. – jún. 13.
· Vizsgálatok az oktatási intézményekben: 2012. máj. 16. – jún. 06.
· Vizsgálatok a Mészöly Focisuli Telephelyein: 2012. máj.04. – jún. 22.
· Vizsgálatok a Budapest Sport Egyesület telephelyein: 2012. máj. 02. – jún. 12.
· A kutatás eredményeinek összegzése: 2012. júl. 01. – júl. 30.
· Norvég Finanszírozási Alap pályázatának kidolgozása: 2012. augusztus 01-től
12. A kutatás előkészítő program tervezett költségvetése:
12/1. Kiadások:

1. Kutatásban részt vevő orvosok megbízási díjai (5 fő):


B. 550.000,- Ft

2. Oktatási képzési díjak (14 fő):






B: 1.720.000,- Ft

3. Vizsgálatok díjai (1360 vizsgálat):






B: 6.562.000,- Ft

4. Labor és szakvizsgálati díjak (400 db):





B: 717.920,- Ft

5. Érdi rendelő használat (120 fő):






B: 160.000,- Ft

6. MOBIL Sportorvosi Rendelő felszerelésének költségei (bérleti díjak):
B: 1.200.000,- Ft

7. 2 db NON-INVAZIV készülék bérleti díja:




B: 1.600.000,- Ft

A gépek bekerülési értéke (AMP, „CHECK MEDICAL SPORT”) egyenként kb. Bruttó 8-8 millió Ft!
8. Szállítási költségek:








B: 500.000,- Ft

9. Egyéb költségek - 6% - (tartalék megbízási díj stb.)



B: 630.080,- Ft

Összesen: 
B: 13.640.000,- Ft

12/2. Bevételek:

1. Az AMP vizsgálatok kedvezménye:





B: 1.025.000,- Ft

410 vizsgálat x 2500,- Ft/vizsgálat

2. A „CHECK MEDICAL SPORT” vizsgálatok kedvezménye:

B: 1.525.000,- Ft

610 vizsgálat x 2500,- Ft/vizsgálat

3. Az AMP és „CHECK MEDICAL SPORT” oktatás kedvezménye:
B: 340.000,- Ft

4. A MEDICAL DEVICES cash támogatása:




B: 5.500.000,- Ft

5. A SUCCES TEAM 2007 Szolgáltató Kft. cash támogatása:

B: 1.000.000,- Ft

6. Fővárosi Önkormányzat támogatása:





B: 4.250.000,- Ft

Összesen:
B: 13.640.000,- Ft

